સૌથી મહત્વની વાતઃ ડિજિટલ પેઢી. આજની યુવા પેઢી, નવી હવામાં, નવી ટેક્નોલોજી સાથે જીવી રહી છે. નોન-વેજની જેટલી સૂગ જૂની પેઢીને હતી તેટલી સૂગ કે અણગમો નવી પેઢીને નથી. નોનવેજ ખાવાથી પાપ લાગે કે જન્મારો અભડાઇ જાય કે ભૂકંપ આવી જાય કે પ્રલય થઇ જાય... એવો કોઇ ડર નવી પેઢીને નથી. એ જમવાની વાતને ઇઝી મેનરમાં સ્વીકારી લે છે. રોટલા કરતાં પીત્ઝામાં અને છાશ કરતાં પેપ્સીમાં તેને વધારે રસ પડે છે. આ પેઢી શુદ્ધ શાકાહારના સામા છેડાની પેઢી છે.